b'\n_START_ARTICLE_\nSolingen\n_START_PARAGRAPH_\nSolingen er en by i den tyske delstaten Nordrhein-Westfalen, \xc3\xb8st for D\xc3\xbcsseldorf. Byen har 163\xc2\xa0263 innbyggere, og ble grunnlagt i 1424._NEWLINE_Solingen er sammen med Remscheid og Wuppertal en viktig by i Bergisches Land._NEWLINE_Byen er kjent for sin produksjon av kniver, allerede i middelalderen var sverdsmeder fra Solingen ber\xc3\xb8mte og dette imaget av byen har holdt seg til idag. Rundt 90% av den tyske knivproduksjonen er fortsatt i Solingen. I byen produseres ogs\xc3\xa5 barberblad, sakser og diverse kirurgiske instrumenter.'